**JUDEŢUL TELEORMAN**

**MUNICIPIUL TURNU MĂGURELE**

**Contract de servicii**

**nr. din**

***Preambul***

În temeiul Legii nr. 98/2016 privind achiziţiile publice cu modificările și completările ulterioare și HG 395/2016 privind Normele metodologice de aplicare a prevederilor referitoare la atribuirea contractului de achiziție publică/acordului-cadru, cu modificările și completările ulterioare, s-a încheiat prezentul contract de achiziție publică de servicii,

**între**

1. ***Părțile contractante***

**MUNICIPIUL TURNU MĂGURELE*,*** adresa sediu bd. Republicii, nr. 2, telefon/fax 0247416451/416543, cod fiscal 4253731, cont Trezorerie RO70TREZ24A510103580101X, deschis la Trezoreria municipiului Turnu Măgurele, reprezentat prin Primar CUCLEA Dănuț în calitate de **achizitor**, pe de o parte

**şi**

**........................................**cu sediul in**........................................**, str. **........................................**, judetul **........................................**, telefon **........................................**, Cod de Inregistrare Fiscala **........................................**,J**........................................**, cont nr. **........................................**deschis la Trezoreria **........................................**, reprezentata prin **........................................**în calitate de **prestator**, pe de altă parte.

***2. Definiţii***

 2.1 - În prezentul contract următorii termeni vor fi interpretaţi astfel:

1. contract de achiziţie publică- contractul cu titlu oneros, asimilat potrivit legii, actului administrativ, încheiat în scris între unul sau mai mulţi operatori economici şi una ori mai multe autorităţi contractante, care are ca obiect execuţia de lucrări, furnizarea de produse sau prestarea de servicii;
2. contract de achiziţie publică de servicii- contractul de achiziţie publică care are ca obiect prestarea de servicii, altele decât cele care fac obiectul unui contract de achiziţie publică de lucrări;
3. achizitor şi prestator - părţile contractante, aşa cum sunt acestea numite în prezentul contract;
4. preţul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
5. servicii - activităţi a căror prestare fac obiect al contractului;
6. produse - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate, conform contractului;
7. cerinţe ale achizitorului- caietul de sarcini ce a stat la baza elaborării propunerii tehnice de către prestator;
8. despăgubire generală- suma neprevăzută expres în contract, care este acordată de către instanţă de judecata sau este convenită de către părţi ca şi despăgubire plătibilă părţii prejudiciate în urma încălcării contractului de către cealaltă parte;
9. penalitate contractuală- despăgubirea stabilită în contract ca fiind plătibilă de către una din părţi către cealaltă parte, în caz de neîndeplinire sau îndeplinire necorespunzătoare a obligaţiilor din contract;
10. forţa majoră - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţa majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
11. zi - zi calendaristică;
12. an - 365 de zile;

***3. Interpretare***

**3.1** În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

**3.2** Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

***Clauze obligatorii***

***4. Obiectul principal al contractului***

4.1 – Prestatorul se obligă să presteze servicii de formare profesionala si organizare cursuri pentru 60 de persoane in cadrul proiectului ,,Administratie publica locala eficienta, transparenta si orientata catre cetatean in municipiul Turnu Magurele”, Cod SIPOCA 115/MySmis 110909.

4.2 - Achizitorul se obligă să platească preţul convenit în prezentul contract pentru serviciile prestate.

***5. Preţul contractului***

5.1 - Preţul convenit pentru îndeplinirea contractului, respectiv preţul serviciilor prestate, plătibil prestatorului de către achizitor, este de **.............................. lei, la care se adaugă TVA**, defalcat după cum urmează:

|  |  |  |  |  |
| --- | --- | --- | --- | --- |
| Descriere | Cantitate | Pretunitar, leifaraTVA | Numarpersoane | Valoare totala,leifaraTVA |
| Servicii de formare profesionala si organizare cursuri | 6 grupe a cate 10 cursanti/grupa | .......... lei/curs/persoana | 60 | ....... |
| Servicii de cazare si masa | 5 zile | .............lei/zi/persoana | 60 | ............ |
| Transport dus-intors | 6 grupe a cate 10 persoane/grupa | ........... lei/persoana | 60 | ............ |
| Total-LeifaraTVA |  | ................. |

5.2. - Plata preţului se va face, defalcat, în tranşe, a căror valoare se stabileşte în funcţie de serviciile prestate prin raportare la activitățile prevăzute în prezentul contract.

***6. Durata contractului***

6.1 - Durata prezentului contract este de la data semnarii până la data de 30.06.2019.

***7. Executarea contractului***

7.1 – Contractul intra in vigoare la data semnarii de catre ambele parti.

7.2 – Executarea prestarii serviciilor se va face pe baza de comanda ferma, pe care achizitorul o va inainta prestatorului cu cel putin 30 de zile inainte de data la care doreste organizarea cursurilor.

7.3 – Prestatorul va comunica in termen de maxim 5 zile de la primirea comenzii, toate informatiile privind organizarea cursurilor(tematica de curs si persoanele care predau cursul, transport, unitate de cazare si masa, etc)

***8. Documentele contractului***

8.1 - Documentele contractului sunt reprezentate de :

a) caietul de sarcini privind servicii de formare profesionala si organizare cursuri in cadrul proiectului ,,Administratie publica locala eficienta, transparenta si orientata catre cetatean in municipiul Turnu Magurele”, Cod SIPOCA 115/MySmis 110909(toate cerintele caietului de sarcini sunt clauze obligatorii si trebuie respectate de catre prestator).

b) propunerea financiara

***9. Obligaţiile principale ale prestatorului***

9.1- Prestatorul respectă în integralitate prevederile caietului de sarcini anexă la prezentul contract și are urmatoarele obligații:

* Prestatorul este responsabil de calitatea formarii
* Prestatorul este responsabil cu analiza de nevoi la nivelul grupului tinta și elaborarea materielelor necesare formarii (documente de curs, prezentari powerpoint, materiale studii de caz, etc). Pe baza rezultatelor analizei de nevoi va fi stabilita tematica pentru fiecare curs in vederea utilizarii unui management al calitatii prin identificarea domeniilor de pregatire/calificare.
* In elaborarea materialelor de formare se vor face referiri la dezvoltarea durabila, protejarea mediului inconjurator, schimbări climatice si la utilizarea eficienta a resurselor existente; promovarea egalității de șanse.
* Prestatorul va pune la dispozitia fiecarui cursant toate materialele didactice necesare si adaptate nevoilor specifice ale cursantilor si vor cuprinde informatii despre subiectele teoretice si practice ale cursului, structurate si detaliate astfel incat sa reiasa atingerea obiectivelor.
* Toate materialele de curs vor respecta obligatoriu instructiunile privind identitatea vizuala POCA 2014 – 2020.
* Prestatorul de formare va asigura toate conditiile ca, pe durata instruirii practice, cursantii sa parcurga programa de instruire practica, in conditiile de securitate a muncii.
* Prestatorul va pregati pachetul formativ pentru cursurile de formare: documente de curs, fise de lucru, prezentari in powerpoint, liste de prezenta, materiale pentru activitatea practica, etc).
* Tematicile care se doresc a fi abordate sunt din domenii similare implementarii sistemului de management al calitatii ISO.
* Vor fi organizate cursuri de formare pentru grupe de 10 cursanti pe grupa in functie de analiza nevoilor la nivelul institutiei. Pentru fiecare tematica, cursurile se vor desfășura pe o perioadă de 5 zile.
* Pentru a se asigura dezbaterea pe idei si a facilita transmiterea de informatii peer-to-peer, grupele vor conține atât persoane cu funcții de conducere, cât și persoane cu funcții de execuție.
* In cadrul fiecarei deschideri de curs formatorii vor face o scurta prezentare a principiilor orizontale (egalitate de sanse si dezvoltare durabila).
* La finalul cursurilor de formare, participantii vor primi certificate de formare, iar achizitorului i se vor transmite copii dupa acestea.
* Pe parcursul desfasurarii activitatii de formare, experții contractati vor monitoriza activitatile desfasurate și vor elabora un raport de evaluare a rezultatelor obtinute.

9.2 - Prestatorul se obligă să despagubească achizitorul împotriva oricăror:

reclamaţii şi acţiuni în justiţie, ce rezultă din încalcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu produsele achiziţionate, şi

daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încalcare rezultă din respectarea caietului de sarcini întocmit de către achizitor.

9.3. Referitor la securitatea muncii prestatorul se obligă să respecte reglementările legale în vigoare referitoare la securitatea şi sănătatea în muncă.

***10.Obligaţiile principale ale achizitorului***

10.1 - Achizitorul se obligă să recepționeze și să platească serviciile prestate în conformitate cu prevederile prezentului contract

***11.Rezilierea contractului***

11.1 -Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat.

11.2 - Nerespectarea de către una din părți, din culpa sa exclusiva, a obligațiilor asumate prin prezentul contract, da dreptul celeilalte părți  de a rezilia contractul și de a pretinde plata de daune-interese, al caror cuantum se va stabilli în conformitate cu prevederile   legale în vigoare.

11.3 - Rezilierea va opera de plin drept la expirarea unui termen de 10 zile de la transmiterea notificarii scrise de către partea lezată, daca partea în culpa nu-si îndeplineste obligațiile asumate în acest termen.Imediat după primirea notificării de reziliere a contractului, prestatorul va lua toate masurile necesare pentru a opri executarea obligaţiilor sale de o manieră promptă şi organizată, în aşa fel încât costurile să fie minime

11.4 - Achizitorul își rezervă dreptul de a denunța unilateral contractul de servicii, în cel mult 30 de zile de la aparitia unor circumstante care nu au putut fi prevazute la data încheierii contractului si care conduc la modificarea clauzelor contractuale în așa măsură încât îndeplinirea contractului respectiv ar fi contrară interesului public.

11.5 - Achizitorul are dreptul de a solicita oricând incetarea contractului, printr-o notificare scrisă adresată prestatorului, fără nici o compensație, dacă acesta este declarat în faliment, cu condiția ca această anulare să nu prejudicieze sau să afecteze dreptul la acțiune sau despagubire pentru prestator.

11.6 – În cazurile prevazute la punctele 11.4 si 11.5, prestatorul are dreptul de a pretinde numai plata corespunzatoare pentru partea din contract îndeplinită pâna la data denunțării unilaterale a contractului.

11.7 – Părțile au convenit de comun acord ca prezentul contract sa înceteze de plin drept, în temeiul unui pact comisoriu, cu punerea în întarziere a Prestatorului, fără alte formalități si fără intervenția instanței de judecată, în următoarele situații:

a) dacă prestatorului îi sunt retrase sau nu obține autorizațiile, avizele sau orice alte documente necesare executării obligațiilor contractuale, prevăzute în oferă;

b) nu isi îndeplineste obligațiile prevazute la art. 9.1 din prezentul contract.

11.8 – Încălcarea de către una din părți a obligațiilor sale, dupa ce a fost notificată, în scris,de cealaltă parte ca o noua nerespectare a obligațiilor contractuale va conduce la rezilierea contractului.

11.9 - Prezentul contract încetează fără intervețtia instanțelor de judecată, într-una din următoarele situații:

a) expirarea duratei stipulate în contract , inclusiv a duratei de prelungire a acestuia, prin act adițional;

b) prin acordul părților;

c) prin reziliere în conditiile legii și cele din prezentul contract, de către una din părți urmare a neideplinirii obligațiilor contractuale de către cealaltă parte, cu condiția notificării prealabile a celeilalte părți în termenul prevazut la pct. 11.10;

d) prin sau dizolvarea uneia dintre părți din contract;

e) prin denuntarea unilaterala de către una dintre părți cu conditia unei notificari prealabile a celeilate părți în termenul prevazut la pct. 11.10;

f) alte clauze prevazute de legislația în vigoare.

11.10 - Partea care invoca încetarea contractului va notifica celeilalte părți cauza de încetare cu minimum 10 zile înainte de data la care urmează să-și producă efectele.

11.11 - Prevederile acestui articol nu înlătura răspunderea părții care în mod culpabil a cauzat încetarea contractului .

***Clauze specifice***

***12. Alte resposabilităţi ale prestatorului***

12.1 **-** Prestatorul are obligaţia de a presta serviciile prevăzute în contract cu profesionalismul şi promptitudinea cuvenite angajamentului asumat.

12.2 - Prestatorul este pe deplin responsabil pentru prestarea serviciilor pe toată durata contractului.

12.3 - Prestatorul va presta orice obligaţii stabilite de legislaţia în vigoare pentru serviciilede formare profesionala si organizare cursuri in cadrul proiectului ,,Administratie publica locala eficienta, transparenta si orientata catre cetatean in municipiul Turnu Magurele”, Cod SIPOCA 115/MySmis 110909.

12.4 - Prestatorul va trata toate documentele şi informaţiile primite în legătură cu contractul ca având caracter confidenţial şi – cu excepţia cazurilor în care acest lucru este necesar pentru buna derulare a contractului şi atingerea obiectivelor acestuia - nu va publica sau dezvălui orice aspecte ale prezentului contract şi nu va divulga orice informaţie obţinută de la achizitor fără acordul prealabil, în scris, al acestuia, transmis prin managerul de contract. De asemenea, nu va utiliza aceste informaţii şi nu va face referiri la acestea în prestarea unor servicii pentru alţii. În cazul în care există divergenţe de opinie între prestator şi achizitor cu privire la necesitatea publicării/dezvăluirii anumitor informaţii în scopul derulării contractului, decizia achizitorului în aceste situaţii este finală şi neapelabilă.

12.5 - Prestatorul, se obligă să menţină secretul profesional pe întreaga durată a acestui contract şi după încetarea acestuia. În acest sens, în afară de cazul în care achizitorul consimte în scris la aceasta, prestatorul nu va comunica oricărei terţe părţi nici o informaţie confidenţială obţinută sau descoperită pe durata contractului şi nu vor face publice nici o informaţie sau recomandare formulată în executarea contractului sau ca rezultat al prestării serviciilor. De asemenea, prestatorul se obligă să nu utilizeze informaţiile furnizate lui sau obţinute pe parcursul derulării contractului şi/sau rezultatele studiilor, testelor şi cercetărilor desfăşurate pe parcursul şi în scopul executării acestui contract într-un mod care aduce sau este de natură a cauza prejudicii achizitorului.

12.6 - Prestatorul va lua toate măsurile necesare pentru a preveni sau îndepărta orice situaţie care are sau poate avea ca efect compromiterea executării acestui contract în mod obiectiv şi imparţial. Astfel de situaţii pot apărea ca rezultat al intereselor economice, afinităţilor politice sau naţionale, legăturilor de familie sau emoţionale, or al altor legături sau interese comune. Oricare ar fi situaţia, apariţia unui conflict de interese trebuie notificată de către prestator imediat achizitorului, în scris.

***13. Alte responsabilităţi ale achizitorului***

13.1 - Achizitorul se obligă să pună la dispoziţia prestatorului orice facilităţi şi/sau informaţii pe care acesta le-a cerut şi pe care le considera necesare îndeplinirii contractului.

***14. Recepţie şi verificări***

14.1 – Achizitorul are dreptul de a verifica modul de prestare prin Serviciul Dezvoltare Locală si Investitii din cadrul Primăriei municipiului Turnu Măgurele.

14.2 – Verificările vor fi efectuate în conformitate cu prevederile din prezentul contract.

14.3– În cazul unor obiecții din partea achizitorului, acestea vor fi comunicate, în scris, prestatorului, în termen de 5 zile.

14.4 – Prestatorul se va conforma cerințelor exprimate în scris de achizitor, în termen de 3 zile de la notificare.

***15. Începere, finalizare, întârzieri, sistare***

15.1 - Prestatorul are obligaţia de a începe prestarea serviciilor, conform prevederilor clauzei nr. 7.1.

15.2 - (1) Serviciile prestate în baza contractului sau, dacă este cazul, oricare parte a acestora prevazută a fi terminată într-o perioadă stabilită, trebuie finalizate în termenul convenit de părţi, termen care se calculează de la data începerii prestării serviciilor.

(2) În cazul în care:

orice motive de întârziere, ce nu se datorează prestatorului, sau

alte circumstanţe neobisnuite susceptibile de a surveni, altfel decât prin încalcarea contractului de către prestator,

îndreptăţesc prestatorul de a solicita prelungirea perioadei de prestare a serviciilor sau a oricărei părți a acestora, atunci parţile vor revizui, de comun acord, perioada de prestare şi vor semna un act adiţional.

15.3 - Dacă pe parcursul îndeplinirii prezentului contract din motive obiective se prelungeste termenul de prestare, prestatorul are obligaţia de a notifica acest lucru, în timp util, achizitorului. Modificarea datei/perioadelor de prestare a prezentului contract se face cu acordul parţilor, prin act adiţional.

15.4 – În afara cazului în care Achizitorul este de acord cu prelungirea termenului de prestare, orice întarziere în îndeplinirea contractului, da dreptul Achizitorului de a solicita penalitati.

***16. Modalitatile de plata***

16.1 –(1) Achizitorul are obligația de a efectua plata către Prestator, în termen de 30 de zile, de la înregistrarea facturii la sediul autorității contractante.

(2) Plata sumelor aferente serviciilor prestate este condiţionată de acceptarea prealabilă a serviciilor de către Achizitor, prin incheierea unui proces verbal de receptie semnat de partile contractante.

16.2 – Nu se acordă avans.

***17. Sancţiuni pentru neîndeplinirea culpabilă a obligaţiilor***

17.1 - În cazul în care, din vina sa exclusivă, prestatorul nu reuşeşte să-şi execute obligaţiile asumate prin contract, atunci achizitorul are dreptul de a deduce din preţul contractului, ca penalităţi, o sumă echivalentă cu o cotă procentuală de 0,03% din preţul contractului pentru fiecare zi de întârziere, până la îndeplinirea efectivă a obligaţiilor.

17.2 – În cazul în care achizitorul nu onorează factura în condiţiile prevăzute la pct. 16.1, atunci acesta are obligaţia de a plăti, ca penalităţi, o sumă echivalentă cu o cotă procentuală de 0,03 % pentru fiecare zi de întârziere din plata neefectuată.

***18. Amendamente***

18.1 - Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, cu exceptia pretului contractului care ramane ferm.

***19. Forţa majoră***

19.1 - Forţa majoră este constatată de o autoritate competentă.

19.2 - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

19.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

19.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

19.5- Dacă forţa majoră acţionează sau se estimează că va acţiona o perioadă mai mare de 30 de zile, fiecare parte va avea dreptul să notifice celeilalte parţi încetarea de plin drept a prezentului contract, fără ca vreuna din parţi să poată pretindă celeilalte daune-interese.

***20. Soluţionarea litigiilor***

20.1 - Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

20.2 - Dacă, după 15 de zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecatoreşti competente.

***21. Confidențialitate***

21.1 - Părțile contractante se obligă să asigure confidențialitatea datelor și informațiilor în conformitate cu prevederile legale în vigoare, făra a aduce atingere dispozițiilor legale privind liberul acces la informațiile de interes public ori ale altor acte normative care reglementeaza activitatea autorității contractante.

21.2 - Părțile contractante se obligă să respecte prevederile legale naționale și europene în vigoare privind protecția datelor cu caracter personal.

***22. Legea aplicabilă și limba care guvernează contractul***

22.1 - Legea care guvernează acest contract şi în conformitate cu care contractul este interpretat este legea română.

22.2 - Limba care guvernează contractul este limba română.

***23. Comunicări***

23.1 – (1) Orice comunicare între părţi, referitoare la îndeplinirea prezentului contract, trebuie să fie transmisa în scris.

(2) Orice document scris trebuie înregistrat atât în momentul transmiterii, cât şi în momentul primirii.

23.2 - Comunicarea între părţi se poate face şi prin telefon, telegramă, telex, fax sau e-mail, cu condiţia confirmării în scris a primirii comunicării.

***24. Legea aplicabilă contractului***

24.1 - Contractul va fi interpretat conform legilor din România.

Parţile au înteles să încheie astazi \_\_\_\_\_\_\_\_\_\_\_\_\_\_\_\_\_\_\_\_\_\_\_ prezentul contract în trei exemplare originale, doua pentru achizitor şi unul pentru prestator.

***Achizitor, Prestator,***